ขึงดอกคงที่5ปีล่อใจเอสเอ็มอี
ขึงดอกคงที่5ปีล่อใจเอสเอ็มอีกสิกรไทยขย่มตลาดคิด58%
18 ส.ค. 2554

ขึงดอกคงที่5ปีล่อใจเอสเอ็มอีกสิกรไทยขย่มตลาดคิด58%
มั่นใจกวาดลูกค้าทะลุ3พันล้าน“กสิกร” ชูแคมเปญสินเชื่อดอกเบี้ยคงที่ 15 ปี ลดความเสี่ยงดอกเบี้ยขาขึ้น ดูดลูกค้าเอสเอ็มอี 
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า ธนาคารได้ออกบริการสินเชื่ออัตราดอกเบี้ยคงที่สำหรับลูกค้าเอสเอ็มอีที่มียอดขายไม่เกิน 50 ล้านบาทต่อปี เพื่อช่วยลดความเสี่ยงจากแนวโน้มดอกเบี้ยขาขึ้น 
โดยเฉพาะในกลุ่มลูกค้าธุรกิจภาคการขนส่ง เคมีภัณฑ์และพลาสติก ที่ได้รับผลกระทบจากต้นทุนด้านราคาน้ำมันที่เพิ่มสูงขึ้นอยู่แล้ว คาดว่าลูกค้าจะประหยัดดอกเบี้ยจ่ายได้มากกว่าอัตราดอกเบี้ยลอยตัวสูงสุด 2030% ตั้งเป้าปล่อยกู้ที่ 3,000 ล้านบาท 
ทั้งนี้ ลูกค้าสามารถเลือกระยะเวลาของอัตราดอกเบี้ยได้ตั้งแต่ 15 ปี โดยคิดอัตราดอกเบี้ยคงที่ระยะเวลา 1 ปีที่ 5% อัตราดอกเบี้ยคงที่ 3 ปีที่ 6% และอัตราดอกเบี้ยคงที่ 5 ปีที่ 8% จากนั้นคิดอัตราดอกเบี้ยลอยตัว ให้วงเงินกู้ตั้งแต่ 5 แสน15 ล้านบาท ระยะเวลาการผ่อนชำระ 5 ปี หรือ 10 ปี โดยเปิดให้บริการถึงสิ้นเดือน มิ.ย.
“ธนาคารพบว่าขณะนี้มีลูกค้าเอสเอ็มอีถึง 1.1% จากฐานลูกค้าทั้งหมด ซึ่งคิดเป็นวงเงินสินเชื่อประมาณ 4,400 ล้านบาท ที่ได้รับผลกระทบจากราคาน้ำมัน ประกอบกับต้นทุนด้านดอกเบี้ยในธุรกิจขนาดเล็กที่เพิ่มขึ้นสูงกว่าระดับ 4% ของต้นทุนการผลิต ดังนั้นจึงมีการออกผลิตภัณฑ์ดอกเบี้ยคงที่ เพื่อให้ลูกค้าสามารถเลือกล็อกต้นทุนดอกเบี้ยได้ตามความเหมาะสม” นายปกรณ์ กล่าว
โดยในช่วงไตรมาสที่ 1 ยอดสินเชื่อเอสเอ็มอีของธนาคารมีการเติบโตสุทธิไปแล้ว 4,000 ล้านบาท จากยอดอนุมัติสินเชื่อที่ 4.3 หมื่นล้านบาท หรือเพิ่มขึ้น 1% จากฐานสินเชื่อในช่วงปลายปีที่ผ่านมา
กรณีเหตุการณ์น้ำท่วมภาคใต้ในขณะนี้ พบว่ามีลูกค้าเอสเอ็มอีของธนาคารได้รับผลกระทบเป็นจำนวน 7,900 ราย คิดเป็นยอดวงเงินสินเชื่อ 7,900 ล้านบาท โดยส่วนใหญ่เป็นกลุ่มสวนยางพารา ร้านค้า โรงงานอาหารแปรรูป และร้านจำหน่ายรถจักรยานยนต์ หากได้รับความเสียหายมาก จะเข้าไปให้ความช่วยเหลือด้วยการพักชำระเงินต้นและการยืดอายุตั๋วพี/เอ็น รวมไปถึงการให้วงเงินกู้ฉุกเฉิน 
สำหรับเหตุแผ่นดินไหวในประเทศพม่า มีลูกค้าเอสเอ็มอีของธนาคารใน จ.เชียงใหม่ และเชียงราย 2,386 ราย วงเงิน 7,230 ล้านบาท แต่จนถึงขณะนี้ยังไม่มีลูกค้าที่ต้องการความช่วยเหลือจากธนาคาร